OpenLLM-France/wikimedia huggingface dataset:
# Jacques Roux

Jacques Roux (Pranzac, Frantzia, 1752ko abuztuaren 21a - Bicêtre, Frantzia, 1794ko otsailaren 10a) iraultzailea izan zen. Irakaslea zen Angulemako apaizgaitegian. Frantziako Iraultzaren jarraitzaile sutsua izan zen. 1790ean Parisen hartu zuen bizilekua, apaizen konstituzio zibila zin egin zuen, eta Saint-Nicolas-des-Champseko bikario izendatu zuten, baina apaizgoa utzi zuen. Parisko Komunako kide izan zen. Janari urritasunak sortutako krisialdian izan ziren matxinaden eta harrapaketen sustatzaile izan zen. Jabetza kritikatu zuen, aberatsen aurka jardun zuen, Maraten politikaren aldekoa zen, eta 1793az geroztik enragés taldearen ordezkaria izan zen. Sozialismoa aldeztu zuen eta eragin handia izan zuen Babeufengan. 1794an atxilotu eta hiltzera kondenatu zuten. Bere burua hil zuen kartzelan zegoela.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q615492
* Multimedia: Jacques Roux / Q615492
# Jacques Santer

Jacques Santer (Wasserbillig, Luxenburgo, 1937ko maiatzaren 18a -) luxenburgotar politikaria eta legelaria da.

## Biografia

Zuzenbide-ikasketak egin zituen, Estrasburgon, Parisko Unibertsitatean, eta hiriburu horretako Zientzia Politikoetako Eskolan. 1961-1965 bitartean Luxenburgoko Apelazio Auzitegiko abokatu izan zen. Europako Legebiltzarrean, Alderdi Kristau Sozialeko kide gisa, lehendakariorde izan zen 1975-1977 bitartean; 1979an eta 1984an Europako Legebiltzarreko kide hautatu zuten. 1976an Luxenburgoko Hiriko Magistratu hautatu zuten. 1979-1984 bitartean Finantza, Lan eta Gizarte Segurtasuneko ministro izan zen, Pierre Wernerren gobernuan. 1984ko Legegintzarako hauteskundeen ondoren, Pierre Wernerren lekua hartu zuen Lehen Ministro eta Estatu-ministro gisa. Aldi berean, bere gain hartu zituen Finantza-ministerioa eta Posta eta Telekomunikazioetako ardurak.
1985eko ekainean Europako Ekonomia Erkidegoko Batzordeko lehendakaritza bereganatu zuen, Santarren gidaritzapean. Aginpidean egon zen sei hilabeteetan arazo handiei aurre egin behar izan zien: Golkoko gerra, kurduen arazoa, Sobietar Batasunaren kinka larria, eta jugoslaviar errepubliken arteko gatazkari, besteak beste, Europako nekazaritzako eta merkataritzako barne-arazoak ahaztu gabe. 1994ko ekaineko hauteskundeetan lehendakaritza lortu zuen berriro, eta urte horretan bertan, uztailean, Europako Batzordeko lehendakari hautatu zuten, Delorsen lekuan. 1995eko urtarrilean Luxenburgoko Lehen Ministro karguaren dimisioa eman zuen. 1999-2004 urte bitartean, Santer Europar Legebiltzarreko kide izan zen.
1991n Robert Schuman saria jaso zuen, Europa Batuaren alde egindako lanarengatik. 1998. urtean, Gizarte Zientzietako Asturias Printzea Saria eskuratu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q39659
* Multimedia: Jacques Santer / Q39659
# Jacques Rivière

Jacques Rivière (Bordele, 1886ko uztailaren 15a - Paris, 1925eko otsailaren 14a) frantses idazle, kritikari eta argitaratzailea izan zen. Frantziako intelektual nagusietako bat izan zen Lehen Mundu Gerra ondorengo urteetan. Nouvelle Revue Française, arte- eta literatura-aldizkaria, sortu zuen 1910ean, beste batzuekin batean. 1912an, bere garaiko idazle batzuei (Gide, Claudel, Jammes) buruzko kritika-lanak argitaratu zituen: Études (bigarren bilduma bat agertu zen 1947an, Nouvelles études). 1914-1918 urteetan preso eduki zuten Alemanian eta L´Allemand (1918, Alemaniarra), egonaldi hartako oroitzapen-liburua, idatzi zuen gerra ondoren. 1919tik hil arte, Nouvelle Revue Française aldizkariaren zuzendari izan zen, eta urte hartan ekin zien argitalpen-lanei. Bi nobela psikologiko idatzi zituen: Aimée (1922) eta Florence, bukatu gabea. Gaztetan utzitako katolizismora itzuli zen 1913an, eta erlijioari buruzko gogoeta-liburu bat idatzi zuen, 1925ean: À la trace de Dieu (1925, Jainkoaren bila).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q508632
# Igor Lediakhov

Igor Anatolievitx Lediakhov (errusieraz: Игорь Анатольевич Ледяхов; 1968ko maiatzaren 22a - ) Errusiako futbolaria izan zen.

## Selekzio nazionala

SESBeko selekzioarekin :
| Urtea | Partida | Gol |
| 1992 | 7 | 1 |
| Guztira | 7 | 1 |
| Errusiako selekzioarekin |||
| Urtea | Partida | Gol |
| 1992 | 2 | 0 |
| 1993 | 5 | 0 |
| 1994 | 1 | 0 |
| Guztira | 8 | 0 |

## Kanpo loturak

* National Football Teams
* (Japonieraz) J.League Data Site
* Datuak: Q458493
* Multimedia: Igor Lediakhov / Q458493
# Igor Legarreta

Igor Legarreta Gómez (Bilbo, 1973 -) bizkaitar gidoigile eta zinema zuzendaria da. EHUn Ikus-entzunezkoetan lizentziatua, bere lan gehienak Emilio Lópezekin batera zuzendu ditu. 2018an Cuando dejes de quererme bere opera prima estreinatuko du.

## Lanak

* Autómata (2014, gidoigilea)
* Zipi eta Zape eta kapitainaren irla (2016, zuzendari laguntzailea)
* Cuando dejes de quererme (2018, zuzendaria)
* Ilargi guztiak (2020)

## Erreferentziak

* ↑ www.kimuak.com
* ↑ Garmendia, A.. (2017/03/23). «Soy humilde y mi objetivo es hacer una buena película» Deia.
* Datuak: Q42206252
# Igor Martinez

Igor Martínez Caseras (Gasteiz, Araba, 1989ko uztailaren 19a) euskal herritar futbolari ohi eta entrenatzailea da. Deportivo Alavesen harrobian aritutako jokalaria da eta gero 3 urtez lehenengo taldearekin. 2010 eta 2013 artean Athleticen jokatu zuen. Horrez gain, Espainiako Sub-19 futbol selekzioarekin jokatu du. Lesio larri batengatik erretiratu behar izan zuen, horrezgero entrenatzaile bilakatu zen.

## Estatistikak

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Alaves Aficionados | 3. | 2007/08 | 13 | 1 | - | - | - | - | - | - | - | - | 13 | 1 |
| Alaves Aficionados | Denera | Denera | 13 | 1 | - | - | - | - | - | - | - | - | 13 | 1 |
| Alaves | 2. | 2007/08 | 18 | 1 | 0 | 0 | - | - | - | - | - | - | 18 | 1 |
| Alaves | 2. | 2008/09 | 34 | 3 | 1 | 0 | - | - | - | - | - | - | 35 | 3 |
| Alaves | 2.B | 2009/10 | 35 | 8 | 1 | 0 | - | - | - | - | - | - | 36 | 8 |
| Alaves | Denera | Denera | 87 | 12 | 2 | 0 | - | - | - | - | - | - | 89 | 12 |
| Bilbao Athletic | 2.B | 2010/11 | 19 | 1 | - | - | - | - | - | - | - | - | 19 | 1 |
| Bilbao Athletic | 2.B | 2011/12 | 4 | 0 | - | - | - | - | - | - | - | - | 4 | 0 |
| Bilbao Athletic | 2.B | 2012/13 | 8 | 1 | - | - | - | - | - | - | - | - | 8 | 1 |
| Bilbao Athletic | Denera | Denera | 31 | 2 | - | - | - | - | - | - | - | - | 31 | 2 |
| Athletic | 1. | 2010/11 | 8 | 0 | 2 | 0 | - | - | - | - | - | - | 10 | 0 |
| Athletic | 1. | 2011/12 | 2 | 0 | 0 | 0 | - | - | 0 | 0 | - | - | 2 | 0 |
| Athletic | 1. | 2012/13 | 3 | 0 | 0 | 0 | - | - | 3 | 1 | - | - | 6 | 1 |
| Athletic | Denera | Denera | 13 | 0 | 2 | 0 | - | - | 3 | 1 | - | - | 18 | 1 |
| Mirandes | 2. | 2013/14 | 28 | 2 | 1 | 0 | - | - | - | - | - | - | 29 | 2 |
| Mirandes | 2. | 2014/15 | 39 | 2 | 2 | 1 | - | - | - | - | - | - | 41 | 3 |
| Mirandes | Denera | Denera | 67 | 4 | 3 | 1 | - | - | - | - | - | - | 70 | 5 |
| Lugo | 2. | 2015/16 | 20 | 1 | 1 | 0 | - | - | - | - | - | - | 21 | 1 |
| Lugo | 2. | 2016/17 | 12 | 1 | 1 | 0 | - | - | - | - | - | - | 13 | 1 |
| Lugo | Denera | Denera | 32 | 2 | 2 | 0 | - | - | - | - | - | - | 34 | 2 |
| Mirandes | 2.B | 2017/18 | 32 | 1 | 2 | 0 | - | - | - | - | - | - | 34 | 1 |
| Mirandes | Denera | Denera | 32 | 1 | 2 | 0 | - | - | - | - | - | - | 34 | 1 |
| Melilla | 2.B | 2018/19 | 40 | 1 | 3 | 0 | - | - | - | - | - | - | 43 | 1 |
| Melilla | Denera | Denera | 40 | 1 | 3 | 0 | - | - | - | - | - | - | 43 | 1 |
| Linense | 2.B | 2019/20 | 5 | 0 | - | - | - | - | - | - | - | - | 5 | 0 |
| Linense | Denera | Denera | 5 | 0 | - | - | - | - | - | - | - | - | 5 | 0 |
| Ibilbide osoan | Ibilbide osoan | Ibilbide osoan | 300 | 23 | 14 | 1 | - | - | 3 | 1 | - | - | 317 | 25 |

## Kanpo estekak

* Fitxa - www.athletic-club.eus
* Datuak: Q2713064
# Igor Muniategi

Igor Muniategi Bilbao (Bermeo, Bizkaia, 1982) bertsolaria da. Abel Muniategiren semea, zuzenbide ekonomikoa ikasi zuen Deustuko Unibertsitatean.
Bertso irakasle eta begirale aritu izan da lanean..

## Bertsolari lorpenak

* Bizkaiko Bertsolari Txapelketa: 2002, 2004 eta 2006an finalista.
* Euskal Herriko Eskolarteko Txapelketa (0): txapeldun ordea 2000an.
* Bizkaiko Eskolarteko Txapelketa (1): 2000.

## Erreferentziak

* ↑ bdb.bertsozale.eus
* Datuak: Q12259481
# Igor Kurtxatov

Igor Vasilievitx Kurtxatov (errusieraz: И́горь Васи́льевич Курча́тов; Simsky Zavod, Errusiar Inperioa, gaur egun Sim, 1903ko urtarrilaren 21a/urtarrilaren 8a - Mosku, 1960ko otsailaren 7a) sobietar fisikari nuklearra izan zen. Sobietar bonba atomikoaren proiektuaren zuzendaria izan zen eta Georgy Flyorov eta Andrei Sakharovekin batera, "sobietar bonba atomikoaren aita" bezala da eta gero "misil nuklear sobietarraren aita" bezala. Programa klandestino baten buru izan zen Manhattan Proiektuan sartutako espioien laguntzarekin eta 1949an lehen bonba nuklearra entseatzea lortu zuen.

## Kanpo estekak

* Datuak: Q185110
* Multimedia: Igor Kurchatov / Q185110
# Igor Markevitx

Igor Borisovitx Markevitx (Kiev, Ukraina, 1912ko abuztuaren 9a/uztailaren 27a - Antibes, Okzitania, 1983ko martxoaren 7a) ukrainar musikagilea eta zuzendaria izan zen.

## Biografia

Bere belaunaldiko zuzendaririk onenetakotzat jotzen da. Parisko Concert Lamoureux kontzertuen zuzendari izandakoa. Espainiako irrati-telebistako eta orkestrako sortzaile eta zuzendaria izan zen, baita Montecarloko Operako orkestra nazionalekoa.
Lan aipagarriak: Rebus (1931) eta L´envol d´Icare (1933, Icaroren hegaldia) balletak; orkestrarako lanak, concerto grosso bat, oratorioak, korurako lanak, ganberako musika, ahotserako lanak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q503355
* Multimedia: Igor Markevitch / Q503355
# Igor Moiseiev

Igor Alexandrovitx Moiseiev (Игорь Александрович Моисеев; Kiev, 1906ko urtarrilaren 21a/urtarrilaren 8a - Mosku, 2007ko azaroaren 2a) errusiar dantzaria eta koreografoa izan zen.
Moskuko Bolshoiko ikasle izan zen, eta hemezortzi urte zituela bertako solista bihurtu zen. 1937. urtetik aurrera, Sobietar Batasuneko Herri Dantzen Talde Ofizialeko zuzendari izan zen. Talde hori 150 dantzarik osatzen zuten, eta Sobietar Batasuneko Errepubliketako dantzari handienak biltzen zituen. Mundu osoan ikusi ahal izan da talde horren homogeneotasuna. Koreografiak, elezaharretan eta musika tradizionaletan oinarrituta, askotan gai iraultzaileekin lotuak egon dira: Partisanoak, 1955; Espartako, 1958; Viva Cuba, 1962. Sobietar Batasuneko Herriaren Artista titulua jaso zuen, eta behin baino gehiagotan, Stalin saria.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q461038
* Multimedia: Igor Moiseyev / Q461038
# Igor Merino

Igor Merino Kortazar (Balmaseda, 1990eko urriaren 16a) bizkaitar txirrindulari ohia da, 2012tik 2018ra profesionala izandakoa. Neguan ziklo-krosean ere aritu da.

## Palmaresa

2008
* 2. Bizkaiko Itzulian eta etapa bat
* 2. Udaberri Sarian (junior)
* 2. Espainiako erlojupeko txirrindularitza txapelketan (junior)
2009
* Etxaniz Memoriala
2010
* Euskal Herriko erlojupeko txapelketa
* 2. Udaberri Sarian
* 3. Etxaniz Memorialan
2011
* 2. Espainiako erlojupeko txirrindularitza txapelketan (23 urtez azpikoan)
* 3. Altzoko Igoeran

## Taldeak

* Orbea Continental/Euskadi (2012)
** Orbea Continental (2012)
** Euskadi (2013)
* Burgos-BH (2014-2018)

## Kanpo estekak

* Igor Merino - ProCyclingStats
* Datuak: Q16300691
* Multimedia: Igor Merino / Q16300691
# Igor Miner

Igor Miner Aldasoro, (Hernani, 1974ko urtarrilaren 4a) gipuzkoar txirrindulari ohia da.

## Palmaresa

1996
* Bidasoko Itzuliko etapa 1
1997
* Urkiolako Igoerako Tarteko Helmugen Saria
1998
* Jose Mari Anza Memoriala
* 2. Xanisteban Sarian

## Kanpo estekak

* Datuak: Q121614392
# Itaguaçu

Itaguaçu Brasilgo udalerri bat da, Espírito Santo estatuan kokatua. 14.134 biztanle ditu 534,633 km²ko eremuan.

## Ikus, gainera

* Espírito Santo

## Kanpo estekak

* Datuak: Q1793795
* Multimedia: Itaguaçu / Q1793795
# Itaia

Itaia, Emakumeon Antolakunde Sozialista, Euskal Herriko ezkerreko erakunde sozialista da. Mugimendu Sozialista deritzon taldearen parte da, eta bere helburua da "jendarte komunistaren eraikuntzaren eta beraz, zapalkuntzarik gabeko gizartearen eraikuntzaren bidean, emakume langileon askapena gorpuztea".
2018an sortu zen Emakume Sozialiston Sarea izenarekin, eta 2020tik tokian tokiko antolakuntza hedatzen hasi zen, izen berria jakinaraztearekin batera.
Itaiak feminismoa arbuiatzen du, kapitalismoaren eta liberalismoaren barruan aritzen den mugimendu gisa, eta emakumeen zapalkuntza amaitzeko sozialismoa proposatzen du.

## Erreferentziak

* ↑ Gedar. «[Mugimendu Sozialista / ITAIA»] Gedar: Langile kazeta (Noiz kontsultatua: 2021-11-22).
* ↑ Nor gara? – ITAIA. (Noiz kontsultatua: 2021-11-22).
* ↑ «ITAIA Antolakundearen Aurkezpen Lokala | Angula Berria» www.angulaberria.info (Noiz kontsultatua: 2021-11-22).
* ↑ «ITAIA antolakundearen eskualdeko taldea aurkeztuko dute Palmera Monteron» Bidasoko Hitza 2020-10-22 (Noiz kontsultatua: 2021-11-22).
* ↑ Txoperena Iribarren, Maddi Ane. «Ahalduntzearen eta feministen «tranpez»» Berria (Noiz kontsultatua: 2022-06-07).
# Itaipava do Grajaú

Itaipava do Grajaú Brasilgo udalerri bat da, Maranhão estatuan kokatua. 13.828 biztanle ditu 1.238,914 km²ko eremuan.

## Ikus, gainera

* Maranhão

## Kanpo estekak

* Datuak: Q2068260
* Multimedia: Itaipava do Grajaú / Q2068260
# Itai (argipena)

Itai terminoak hainbat adiera du:
* Itaí, Brasilgo hiria.
* Itai, igitaia esateko modu dialektal bat euskaraz, eta honekin lotua:
** Itaia, euskal erakunde feminista eta sozialista.
* Itai edo Etai, euskal abestietako lelo tradizional batzuetako formulazioa.
* Itai (izena), hebraierazko gizonezko izena, ohikoa Israelen.
# Itainópolis

Itainópolis Brasilgo udalerri bat da, Piauí estatuan kokatua. 10.790 biztanle ditu 828,152 km²ko eremuan.

## Ikus, gainera

* Piauí

## Kanpo estekak

* Datuak: Q662237
* Multimedia: Itainópolis / Q662237
# Itaipuko presa

Itaipuko presa (guaranieraz: Presa Itaipu, portugesez: Barragem de Itaipu, gaztelaniaz: Represa de Itaipú) urtegi hidroelektrikoa da, Paraná ibaian dagoena, Paraguai eta Brasilen arteko mugan. Eraikuntza 1971an hasi zen, eta lehenbiziko turbina 1984an jarri zen ibiltzen. Munduko bigarren zentral hidroelektrikorik handiena da, Hiru Arroiletako presaren ondoren, urteko ekoipenari dagokionez: 87.8TWh 2014an eta 98.6TWh 2013an.

## Erreferentziak

* ↑ Place, Michael. Drought curbs Itaipu hydro output. in: Business News Americas. bnamericas.com (Noiz kontsultatua: 2015-07-30).

## Kanpo estekak

* (Gaztelaniaz) Webgune ofiziala Itaipu.gov.py
* Datuak: Q244169
* Multimedia: Itaipu Dam / Q244169
# Itaipulândia

Itaipulândia Brasilgo udalerri bat da, Paraná estatuan kokatua. 11.485 biztanle ditu 331,288 km²ko eremuan.

## Ikus, gainera

* Paraná

## Kanpo estekak

* Datuak: Q1803946
* Multimedia: Itaipulândia / Q1803946
# Itaguaí

Itaguaí Brasilgo udalerri bat da, Rio de Janeiroko estatuan kokatua. 116.841 biztanle ditu 274,401 km²ko eremuan.

## Ikus, gainera

* Rio de Janeiroko estatua

## Kanpo estekak

* Datuak: Q730437
* Multimedia: Itaguaí / Q730437
# Itaipé

Itaipé Brasilgo udalerri bat da, Minas Gerais estatuan kokatua. 10.463 biztanle ditu 480,829 km²ko eremuan.

## Ikus, gainera

* Minas Gerais

## Kanpo estekak

* Datuak: Q1756190
* Multimedia: Itaipé / Q1756190
# Itaguaçu da Bahia

Itaguaçu da Bahia Brasilgo udalerri bat da, Bahiako estatuan kokatua. 12.311 biztanle ditu 4.451,27 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1800628
* Multimedia: Itaguaçu da Bahia / Q1800628
# John Lee Hooker

John Lee Hooker (Clarkdale, Mississippi, Ameriketako Estatu Batuak, 1917ko abuztuaren 22a - San Francisco, Ameriketako Estatu Batuak, 2001eko ekainaren 21a) blues musikaria izan zen. Haren obra blues musikaren Bigarren Mundu Gerraren ondorengo blues elektrikoaren eragile nagusietako bat izan zen.

## Bizitza

Aitak erakutsi zion gitarra jotzen, baina gaztetako musikari kutunena Blind Lemon izan zuen. Laster alde egin zuen etxetik, Memphisa eta, geroago, Cincinnatira. Hasieran gospel talde batzuetan jo zuen, blues musikan buru-belarri sartu baino lehen. 1958an egin zituen lehen grabazioak, Texas Slim, John Lee Booker edo Deltan John izengoitiaz: Boogie Children, Hobo Blues, I'm In The Mood. 1960ko hamarraldian blues musikari berrien erreferentzia nagusietako bat izan zen. Britainia Handian, garai hartako rock talde nagusiek ere (The Animals, The Rolling Stones) haren abesti zaharretan oinarri hartuta egin zituzten bereak. Hurrengo bi hamarraldietan musikaririk onenekin jo zuen: Muddy Waters, Canned Heat, Van Morrison..., Coast To Coast (1971), Blues Before Sunrise (1976), The Healer (1989) edota Get Back Home (1992) diskoetan besteak beste.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q44570
* Multimedia: John Lee Hooker / Q44570
# John Loudon McAdam

John Loudon McAdam (Ayr, Eskozia, 1756ko irailaren 21a - Moffat, Eskozia, 1836ko azaroaren 26a) eskoziar ingeniaria izan zen, errepideen eraikuntzan egindako lanagatik ezaguna batez ere. Errepideak eraikitzeko sistema berri bat garatu zuen, bere izenez ezagutzen duguna gaur egun, Macadam.

## Biografia
### Lehen urteak

Eskoziako Ayrren jaio zen. Hamar semeetan gazteena eta Waterhead baroiaren bigarren semea zen. Bere familiaren abizen tradizionala McGregor zen, baino McAdamera aldatu zuten arrazoi politikoak medio, James I.aren erregealdian.

### Errepide eraikitzailea

New Yorkera joan zen bizitzera 1770. urtean, merkatari eta kontulari lanetan arituaz Independentzia gerla garaian. Bere osabaren kontulari etxean dirutza handia egin zuen eta 1783an itzuli zen Eskoziara. Bertan, Ayrshireko Sauchrien, lursail batzuk erosi zituen.
1812 Bristolera joan zen bizitzera.
Errepideak inguruko lurra baino gorago behar zuela egon eta legarrarekin eginiko geruzetan eraiki behar zela era sistematiko batean esan zuen. Erabilitako materialak eta errepideari eman zioan forma ganbilak ere uraren irteera errezten zuen.
Errepideak eraikitzeko sistema horrek bere izena jaso zuen: Macadam. Errepideak eraikitzeko sistema hau oso azkar zabaldu zen, eta Europako bide gehienak sistema honen bidez eraiki ziren XIX. mende bukaerarako.

### Ondorengoak

Bigarren mundu gerlako Richard McCreery koronela da John McAdamen ondorengoetako bat. Richarden ama, Emilia McAdam, ingeniaren ondorengo zuzena zen.

## Ikus, gainera

* Macadam (sistema)
* Macadam (materiala)
* Datuak: Q437708
* Multimedia: John Loudon McAdam / Q437708
# John Lydon

John Joseph Lydon, (Londres, 1956ko urtarrilaren 31), Johnny Rotten bezala hobeto ezagutua, punk musikari ingelesa izan zen, Sex Pistols taldeko abeslaria. Ingalaterrako punk mugimenduaren ikurretako bat izan da John Simon Ritchierekin batera (Sid Vicious, Sex Pistolseko baxu-jotzailea). Sex Pistols desegin ondoren, Public Image Limited taldean izan zen.

## Diskografia

| Albuma | Taldea | Urtea | Grabaketa |
| Never Mind the Bollocks, Here's the Sex Pistols | Sex Pistols | 1977 | Estudio |
| First Issue | Public Image Ltd. | 1978 | Estudio |
| Metal Box | Public Image Ltd. | 1979 | Estudio |
| Paris au Printemps | Public Image Ltd. | 1980 | Zuzenean |
| The Flowers of Romance | Public Image Ltd. | 1981 | Estudio |
| Live In Tokyo | Public Image Ltd. | 1983 | Zuzenean |
| This Is What You Want... This Is What You Get | Public Image Ltd. | 1984 | Estudio |
| Album | Public Image Ltd. | 1986 | Estudio |
| Happy? | Public Image Ltd. | 1987 | Estudio |
| 9 | Public Image Ltd. | 1989 | Estudio |
| The Greatest Hits So Far | Public Image Ltd. | 1990 | Bilduma |
| That What Is Not | Public Image Ltd. | 1992 | Estudio |
| Filthy Lucre Live | Sex Pistols | 1996 | Zuzenean |
| Psycho's Path | John Lydon | 1997 | Estudio |
| Best Of British £1 Notes | John Lydon | 2005 | Bilduma |
| Alife 2009 | Public Image Ltd. | 2010 | Zuzenean |
| Live At The Isle of Wight Festival 2011 | Public Image Ltd. | 2011 | Zuzenean |
| Live at Rockpalast 1983 | Public Image Ltd. | 2012 | Zuzenean |
| This Is PiL | Public Image Ltd. | 2012 | Estudio |
* Datuak: Q106662
* Multimedia: John Lydon / Q106662
# John Lithgow

John Arthur Lithgow (Rochester, New York, 1945eko urriaren 19a) estatubatuar aktore, musikari, olerkari eta abeslaria da.

## Filmografia hautatua

* All That Jazz (1979)
* Blow Out (1981)
* The World According to Garp (1982)
* Terms of Endearment (1983)
* Twilight Zone: The Movie (1983)
* The Day After (1983)
* Footloose (1984)
* The Adventures of Buckaroo Banzai Across the 8th Dimension (1984)
* 2010: The Year We Make Contact (1984)
* Santa Claus: The Movie (1985)
* The Manhattan Project (1986)
* Harry and the Hendersons (1987)
* Memphis Belle (1990)
* Ricochet (1991)
* L.A. Story (1991)
* Raising Cain (1992)
* The Pelican Brief (1993)
* Cliffhanger (1993)
* A Good Man in Africa (1994)
* Silent Fall (1994)
* A Civil Action (1998)
* Rugrats in Paris: The Movie (2000)
* Shrek (2001)
* The Life and Death of Peter Sellers (2004)
* Kinsey (2004)
* Dreamgirls (2006)
* Confessions of a Shopaholic (2009)
* Leap Year (2010)
* Rise of the Planet of the Apes (2011)
* This Is 40 (2012)
* Love Is Strange (2014)
* Interstellar (2014)
* The Homesman (2014)
* Best of Enemies (2015)
* Miss Sloane (2016)
* The Accountant (2016)
* Beatriz at Dinner (2017)
* Daddy's Home 2 (2017)
* Pitch Perfect 3 (2017)
* Late Night (2019)
* Pet Sematary (2019)
* Bombshell (2019)
* Datuak: Q311271
* Multimedia: John Lithgow / Q311271
# Joe Dumars

Joe Dumars III (1963ko maiatzaren 24a, Shreveport, Louisiana) NBAko estatubatuar saskibaloi jokalari ohi bat da. Detroit Pistons taldean jokatu zuen (1985-1999).

## Kanpo estekak

* Estatistikak (Ingelesez)
* Datuak: Q348598
* Multimedia: Joe Dumars / Q348598